Foto: Yuksalish Jaloliddin Usmonov 8 fevral kuni Xalqaro press-klub raisi etib saylandi. Bu haqda klub matbuot xizmati xabar bermoqda. U 2021 yilning 13 iyulidan buyon Markaziy saylov komissiyasi raisining axborot siyosati masalalari bo‘yicha maslahatchisi — matbuot kotibi lavozimida faoliyat yuritib kelayotgandi. 2020 yilning 17 martidan Oliy Majlis Senati raisining matbuot kotibi bo‘lgan, unga qadar Xalqaro press-klubda bo‘lim boshlig‘i, ijrochi direktor sifatida mehnat qilgan. Fevral oyi boshida Xalqaro press-klubning avvalgi raisi Sherzodxon Qudratxo‘ja o‘z xohishiga ko‘ra lavozimidan ketgan Firdavs Abduxoliqov o‘rniga O‘zbekiston elektron ommaviy axborot vositalari milliy assotsiatsiyasi raisi etib saylangandi.